CELEX: 62013CA0100
Language: el
Date: 2014-10-16 00:00:00
Title: Υπόθεση C-100/13: Απόφαση του Δικαστηρίου (δέκατο τμήμα) της 16ης Οκτωβρίου 2014 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας [Παράβαση κράτους μέλους — Ελεύθερη κυκλοφορία των εμπορευμάτων — Νομοθεσία κράτους μέλους που απαιτεί ορισμένα προϊόντα δόμησης που φέρουν τη σήμανση πιστότητας «ΕΚ» να συμμορφώνονται με συμπληρωματικά εθνικά πρότυπα — Κατάλογοι κανόνων δόμησης ( «Bauregellisten» )]

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/5
            
         Απόφαση του Δικαστηρίου (δέκατο τμήμα) της 16ης Οκτωβρίου 2014 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
   (Υπόθεση C-100/13) (1)
   
   ([Παράβαση κράτους μέλους - Ελεύθερη κυκλοφορία των εμπορευμάτων - Νομοθεσία κράτους μέλους που απαιτεί ορισμένα προϊόντα δόμησης που φέρουν τη σήμανση πιστότητας «ΕΚ» να συμμορφώνονται με συμπληρωματικά εθνικά πρότυπα - Κατάλογοι κανόνων δόμησης («Bauregellisten»)])
   (2014/C 462/08)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Wilms και Γ. Ζαββός)
   
      Καθής: Ομοσπονδιακή Δημοκρατία της Γερμανίας (εκπρόσωποι: T. Henze και K. Petersen)
   
      Διατακτικό
   
   
               1)
            
            
               Η Ομοσπονδιακή Δημοκρατία της Γερμανίας, επιβάλλοντας, μέσω των καταλόγων κανόνων δόμησης που περιλαμβάνονται στους οικοδομικούς κανονισμούς που θεσπίζουν τα ομόσπονδα κράτη, στα προϊόντα δόμησης που αναφέρονται στα εναρμονισμένα πρότυπα EN 681-2:2000, «Ελαστομερή στεγανωτικά– Απαιτήσεις για τα υλικά στεγάνωσης συνδέσμων σωλήνων που χρησιμοποιούνται σε εφαρμογές ύδρευσης και αποχέτευσης — Μέρος 2: Θερμοπλαστικά ελαστομερή», EN 13162:2008, «Θερμομονωτικά προϊόντα κτιρίων — Βιομηχανικά παραγόμενα προϊόντα από ορυκτόμαλλο (MW) — Προδιαγραφή», και EN 13241-1, «Πόρτες για χώρους βιομηχανικούς, εμπορικούς και στάθμευσης — Πρότυπο προϊόντος — Μέρος 1: Προϊόντα χωρίς χαρακτηριστικά πυραντίστασης και ελέγχου καπνού», τα οποία φέρουν τη σήμανση πιστότητας «ΕΚ», συμπληρωματικές απαιτήσεις για την πραγματική πρόσβαση των προϊόντων αυτών στην αγορά και τη χρησιμοποίησή τους στη Γερμανία, αθέτησε τις υποχρεώσεις που υπέχει δυνάμει των άρθρων 4, παράγραφος 2 και 6, παράγραφος 1, της οδηγίας 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών, όπως έχει τροποποιηθεί από τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου της 29ης Σεπτεμβρίου 2003.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 114 της 20.04.2013